„Ők monostort, templomot

Építenek, hol úgy sípolnak, úgy

Megzengenek, hogy a zarándokok

Táncolni kénytelenek a sáros útcán;

Nekünk pedig nincs egy jó köntösünk,

Melyben magát az ember egy becses

Védszent előtt mutathatná meg a

Templomban.

...És hogy szerintünk miért ez a darab esszenciája?...

Katona József Bánk bán című drámája egyik legismertebb és legfontosabb magyar dráma a 19. századból. Az 1815-ben írt, majd színházban csak több mint 15 évvel később játszott mű története a magyar történelem egyik sötét korszakában játszódik, amikor a királyi biztos, Bánk, a nép igazságát és jogait képviselő hős küzd a hatalom visszaélései és a nép elnyomása ellen.

A kiválasztott idézet Tiborc monológja, egy olyan részlet a drámából, amelyben a parasztok vallásos életmódjáról és a szegénységükről beszél. Tiborc szavai által a dráma társadalmi és erkölcsi problémákat érinti, és rámutat a parasztok nehéz életére és az arisztokrácia elnyomó hatalmára.

Ez viszont nem csak a középkori magyarországon volt probléma, hanem napjaink problémái közé is sorolható. Ráadásul nem csak Magyarország területén nagy probléma, hanem hazánk határain kívül is, sőt, egyes országokban még jelentősebben. Rengeteg ember szenved Afrika különböző államaiban és Észak-Koreában azért, mert nem jut élelemhez és tiszta ivóvízhez. A földön naponta közel ezer gyerek hal meg ivóvíz hiányában.

Magyarországon szerencsére már sokkal jobb a helyzet, azonban ez nem volt mindig így. Ráadásul hazánk területén a mai napig is vannak olyan vármegyék, ahol egyes falvakban rengetegen éheznek, és nincs vezetékes víz, gáz meg villany. Röviden amit mi, egy budai házból természetesnek veszünk, az pár száz (ezer) kilóméterre akár a „boldogság álma is lehet”.

A dráma egyik kulcsfontosságú eleme a történelmi és társadalmi háttér ábrázolása, valamint az egyén és a hatalom közötti konfliktusok bemutatása. Az elnyomó hatalom elleni bátor szembeszállást Tiborc és Bánk jellemében is megtaláhatjuk – különböző mértékekben. Ezt a közelmúlt szemével az 1956-os eseményekkel lehet párhuzamba vonni, ha pedig már inkább csak a 21. századról gondolkodunk, akkor pedig a 2006-os eseményekkel.

A dráma fontos tanulságokkal szolgál az emberi jellem és erkölcs kérdéseiről, valamint az elnyomás és a hatalommal való küzdelemről. A kiemelt monológ pedig tökéletesen tükrözi egy szegény ember fájdalmait. Akár a 13., akár a 21. században járunk.